**Skriv vedrørende samordning av HMS og HMS krav til UE**

Grenland Transport AS (heretter kalt GT) har rollen som bilformidler for bileiere som utfører tjenester på transport av asfaltmasse og flytting av maskiner mellom asfaltprosjekter. I oppdragsavtalen med selskapets kunde, NCC, har GT forpliktet seg til å samordne sine underleverandører på HMS i prosjekter hvor dette er lovpålagt og hensiktsmessig. UE (Bileier) har gjennom avtalen med GT fått en videreføring av samme krav som GT har fått fra NCC, som igjen de har fra sin byggherre. GT og UE har således en plikt til å følge alle rutiner og retningslinjer gitt fra NCC som står som hovedoppdragsgiver og HMS hovedansvarlig mot byggherren i prosjektene.

*Når flere virksomheter utfører arbeid samtidig på samme arbeidsplass har hver av virksomhetene fortsatt ansvar for at de utfører arbeidet på en sikker måte. Hver virksomhet må sørge for at eget arbeid ikke utgjør en fare for egne arbeidstakere og andre som utfører arbeid på arbeidsplassen. Dette er viktig på alle steder hvor virksomhetenes arbeid kan påvirke hverandre og utgjør en fare for hverandre.*

**Alle UE må i tillegg utarbeide eget HMS system og følge krav om systematisk internkontroll i selskapet, ref. §5. i Internkontrollforskriften:**

<https://www.arbeidstilsynet.no/regelverk/forskrifter/internkontrollforskriften/5/>

Alle tjenester som utføres gjennom GT omhandler transporttjenester og risikoen rundt det å kjøre lastebil og håndtere asfaltmasser i tippkasser. GT har opprettet en egen intern nettside for UE og UE sine sjåfører, for at samordningen kan være så smidig som mulig. I tillegg til å legge ut viktig informasjon fra NCC som blant annet SHA planer på prosjekter og risikokartlegginger, vil GT bistå med noe malverk og dokumentasjon på HMS lovkrav tilpasset bransjen og som UE kan laste ned og benytte seg av. Alle selskaper skal ha en årlig HMS plan og spesifikke mål med sitt HMS-arbeid. I tillegg skal selskapet ha oversikt på sine risikoområder ved å kartlegge risiko og ha et godt system som gir oversikt og kontroll på at selskapet kan ivareta kravene i Internkontrollforskriften.

Alle selskaper som har ansatte og kjører landtransport må ha avtale med en godkjent bedriftshelsetjeneste (BHT). Dette gjelder for alle som kjører på oppdrag for GT.

<https://www.arbeidstilsynet.no/hms/roller-i-hms-arbeidet/bht/>

Daglig leder må ha gjennomført et eget HMS-opplæring for ledere:

<https://www.arbeidstilsynet.no/hms/roller-i-hms-arbeidet/arbeidsgiver/hms-opplaring-ledere/>

I tillegg må selskaper som har ansatte på 5 eller mer, ha et verneombud blant sjåførene som må ha gjennomført et 40 timers verneombudskurs: <https://www.arbeidstilsynet.no/hms/roller-i-hms-arbeidet/verneombud/>

Begge kurs kan gjennomføres digitalt på nett eller tas hos en godkjent bedriftshelsetjeneste.

**GT skal samordne følgende:**

* Ha oversikt over kompetanse og gyldige sertifikater på utførende sjåfører hos UE gjennom innhenting før oppstart av sesong og løpende utover sesongen, slik at sikkerhet og lovlighet blir ivaretatt i daglig drift. Det er viktig at UE samarbeider med oppdateringer av kurs og fornyelser i god tid slik at vi ikke får stans i drift på bakgrunn av dårlig planlegging. Se egen oversikt for inntak sjåfører.
* Dele og informere om SHA planer på prosjekter gjennomført av byggherre og mottatt fra NCC og informere om felles aktiviteter som kan påvirke hverandre.
* Utarbeide felles risikokartlegginger og dele disse med UE som lagrer dokumentasjonen i sitt HMS-system og sørger for etterlevelse av gjennomførte tiltak på disse.
* Dele diverse malverk som kan benyttes for HMS arbeidet.
* Felles registreringsrutiner og innmelding på avvik og uønskede hendelser (RUH- Rapport Uønskede Hendelser) gjennom den interne nettsiden på GT’s nettside.
* Samkjøring av informasjon til UE sine verneombud. Avholde møter ved behov.

UE må aktivt samarbeide med GT med innhenting av informasjon fra selskapet og sjåførene. UE må også sørge for at eget teknisk utstyr og maskiner er i forsvarlig stand og at lovpålagte sertifiserte kontroller etterfølges. Dette er veldig viktig da god kontroll og oversikt forebygger unødvendig stans i driften.

Et HMS-system kan lages enkelt gjennom mappestruktur i et skybasert system som f.eks OneDrive i Microsoft (som mappeoppsett nedenfor), men det må i tillegg sørges for at det dokumenteres at sjåfører har fått den informasjonen og opplæringen de har rett på. Dette kan for eksempel gjøres på fellesområder som opprettelse av Messenger gruppe, Facebook intern sjåførside eller via mail.

